recursal/SuperWikiNEXT-32B huggingface dataset:
**Աքշամ** (թուրքերեն՝ Akşam — «Երեկո, երեկոյան (թերթ)»), թուրքական օրաթերթ։ Օրաթերթի առաջին համարը լույս է տեսել 1918 թվականի սեպտեմբերի 20-ին Ստամբուլում` լրագրողներ Քյազիմ Շինասի Դերսանի, Ֆալիխ Ռըֆկը Աթայի, Ալի Նադջի Կարաջանի և Թուրքիայի արտաքին գործերի նախկին նախարար քաղաքագետ Նեդջեթ Սադաքի կողմից։ Կարգախոսն է` «Türkiye’nin gazetesi» (թուրք. *Թուրքիայի թերթ*)։

Մինչ 1920 թվականը թերթը լույս էր տեսնում միայն երեկոները։ 1957 թվականին թերթի սեփականատեր Մալիկ Յոլաչը այն վաճառեց և մինչ 1971 թվականը թերթը ունեցել է մի քանի սեփականատերեր, մինչև որ այն գնեց Ըլըջակ ընտանիքը։ Ընտանիքի ավագ Քեմալ Ըլըջաքի մահվանից հետո` 1993 թվականին այն գնեց բիզնեսմեն Ահմեդ Օզալը։ 1997 թվականից սկսած Akşam-ը պատկանում է Çukurova Holding-ին։ 2013 թվականի հունիսին թերթի գլխավոր խմբագիր դարձավ Բուրսա քաղաքից մեջլիսի նախկին պատգամավոր Մեհմեդ Օջակտանը։ 2013 թվականի նոյեմբերի 21-ին Çukurova Holding-ը և Sancak Medya Grubu վաճառեցին թերթը Türkmedya Yayın Grubu-ին, որը 2016 թվականին վերանվանվեց Esmedya և պատկանում է բիզնեսմեն Էթեմ Սանջաքին, ով Թուրքիայի նախագահ Ռեջեփ Թայիփ Էրդողանի մտերիմներից մեկն է։

Akşam համարվում է այն Ռեջեփ Թայիփ Էրդողանի գլխավոր խոսափողներից մեկը։

Akşam օրաթերթը հիշատակվում է Օրհան Փամուկի «Ստամբուլ։ Հիշողությունների քաղաք» աշխատության մեջ։

Ծանոթագրություններ
------------------

1. ↑  "Tiraj - MedyaTava - Yazmadıysa Doğru Değildir". *medyatava.com*. 2015 թ․ սեպտեմբերի 18. Արխիվացված է the original 2015 թ․ սեպտեմբերի 11-ին. Retrieved 2016 թ․ հուլիսի 2.
2. ↑  John M. VanderLippe, The politics of Turkish democracy։ İsmet İnönü and the formation of the multi-party system, 1938—1950, SUNY Press, 2005 ISBN 0-7914-6435-0, стр. 40
3. ↑  «Akşam’da Küçükkaya gitti, Ocaktan geldi»
4. ↑  КАТАЛОГ ИЗДАНИЙ Akşam
5. ↑  Стамбул.: Город воспоминаний. Стр.

Արտաքին հղումներ
----------------

* Պաշտոնական կայքէջ

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | GND: 7631563-0 · VIAF: 201894755 · WorldCat VIAF: 201894755 |

 |
Կամուրջ, որը միացնում է Ռոդա կղզին Հին Կահիրեին
**Հին Կահիրե** (արաբ․՝ مصر القديمة (القاهرة‎‎, *Միսր էլ Կադիմա*), Եգիպտոսի ժամանակակից մայրաքաղաքի պատմական հատվածը։

Հին Կահիրեն գտնվում է հնագույն շինությունների վայրում (Ֆուստատ)։ Հին քաղաքի տարածքում պահպանվել են հին հռոմեական շինություններ և հին ղպտիական եկեղեցիներ, տեղակայված է Ղպտիական թանգարանը, Բաբելոնյան ամրոցը, սինագոգ և հնագույ մզկիթներ։ Ինչպես նաև Հին Կահիրեի տարածքում տեղակայված է մի այր, որտեղ թաքնվում էր Սուրբ ընտանիքը։

Հին քաղաքի մի մասը, որտեղ բնակվում են ղպտի քրիստոնյաները, կոչվում է Ղպտիական Կահիրե։

Եգիպտոս այցելող զբոսաշրջիկները հաճախ են լինում Հին Կահիրեում։

Միջնադարում
-----------

Ղպտիական Կահիրեի եկեղեցիներից, Հին Կահիրեում
15-րդ դարի 2-րդ կեսին երկու կարևոր շինություններ կառուցվեցին Կահիրեում՝ Բուլաք նավահանգիստը և ալ-Ազբակեյա թաղամասը՝ քաղաքի հյուսիսարևմտյան մասում։ Քաղաքի հատակագիծը չէր փոխվել վերջին 300 տարվա ընթացքում և դրա մասին է վկայում 1798 թվականին ֆրանսիական հետազոտական խմբի կողմից գծված քարտեզը։ 1428 թվականին Զահեր Բայբարսի կողմից Կիպրոսը գրավելուց հետո, Բուլաքը դարձավ Կահիրեի գլխավոր նավահանգիստը։ 15-րդ դարի վերջին Կահիրեն իր վրա էր վերցրել Հին Կահիրեի առևտրային կարևոր նավահանգստի դերը։

Ծանոթագրություններ
------------------

1. ↑  Report on Sakakini Pasha's granddaughter Asma el Bakri
2. ↑  Старый Каир
3. ↑  "Old Cairo". Արխիվացված է the original 2013 թ․ հունվարի 14-ին. Retrieved 2016 թ․ սեպտեմբերի 23.
4. ↑  "Egy.com". Արխիվացված է the original 2010 թ․ սեպտեմբերի 22-ին. Retrieved 2016 թ․ սեպտեմբերի 23.

Արտաքին հղումներ
----------------

* Հին Կահիրե

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |

 |
*Վիքիպեդիայում կան հոդվածներ Հովակիմյան ազգանունով այլ մարդկանց մասին։*

**Ագնես Ջոաքիմ (Աշխեն Հովակիմյան)** ապրիլի 7, 1854(1854-04-07), Սինգապուր - հուլիսի 2, 1899(1899-07-02), Սինգապուր), հայկական ծագումով անգլիացի և սինգապուրցի գիտնական-այգեգործ։ Ստացել է խոլորձի «Միսս Ջոաքիմի Վանդա» հանրահայտ տեսակը, որը համարվում է Սինգապուրի խորհրդանիշը։

Կենսագրություն
--------------

Ագնեսը ծնվել է Սինգապուրում, 1854 թվականի ապրիլի 7-ին, Բարսեղ և Ուրելիա Ջոաքիմների (Հովակիմյաններ) հարուստ ընտանիքում։ Նրանք ունեին տասնմեկ երեխա. Ագնեսը դուստրերից ավագն էր և ընտանիքի երկրորդ երեխան։ Ագնեսի հայրը՝ Բարսեղը, եղել է առևտրային գործակալ Սինգապուրում։ Նա եղել է հայտնի բարեգործ, ունեցել է զգալի սեփականություն և ներդրումներ, որոնք, 1872 թվականին նրա հանկարծակի մահից հետո, անցան ամբողջ ընտանիքին։ Մայրը՝ Ուրելիան, զբաղվել է այգեգործությամբ։ Ագնեսի մորական պապը՝ Եսայի Զաքարիան, եղել է Սինգապուրի առևտրային պալատի առաջին անդամներից մեկը, ինչպես նաև տեղի հայ համայնքի ղեկավարը։

Սինգապուրի խորհրդանիշ «Միսս Ջոաքիմի Վանդա» խոլորձը
Ագնեսը, ինչպես և նրա մայրը, հետաքրքրվում էր այգեգործությամբ և եղել է հայ համայնքի ակտիվ անդամ։ Նա խոլորձներ էր աճեցնում Tanjong pagar-ի իրենց ընտանեկան կալվածքի այգում։ Ամեն տարի մասնակցելով ծաղկի ցուցահանդեսների՝ Ագնեսը հավաքել էր պարգևների տպավորիչ հավաքածու։ Ընդամենը 1893-1895 թվականներին սինգապուրյան ամենամյա երեք ցուցահանդեսներում նա ընդհանուր առմամբ նվաճել է քսանյոթ առաջին և տասնհինգ երկրորդ մրցանակ։ Իսկ փառքի Ագնեսն արժանացավ 1899 թվականին, երբ ծաղկի ցուցահանդեսում ներկայացրեց իր աճեցրած այն խոլորձը, որը հետագայում ստացավ ստեղծողի անունը՝ «Միսս Ջոաքիմի Վանդա»։

1947 թվականին այդ ծաղիկն ընտրվեց երկրի Առաջադիմական կուսակցության խորհրդանիշ, իսկ 1981 թվականին՝ ազգային ծաղիկ, ողջ Սինգապուրի խորհրդանիշ։

Ագնես Ջոաքիմի գերեզմանաքարը
Նույն 1899 թվականին, պարգևատրման արարողությունից երեք ամիս անց մահացավ քաղցկեղից տառապող Ագնեսը։ Նա թաղված է եղել *Bukit Timah* գերեզմանոցում, իսկ XX դարի կեսերին նրա գերեզմանաքարը թաղման վայրից տեղափոխվեց հայկական Սուրբ Գրիգոր Լուսավորիչ եկեղեցու բակ։

Ծանոթագրություններ
------------------

1. 1 2 3  Michael Mukunthan Agnes Joaquim Archived 2013-10-23 at the Wayback Machine.
2. ↑  "The Vanda Miss Joaquim Orchid". Արխիվացված է the original 2017 թ․ հուլիսի 7-ին. Retrieved 2016 թ․ օգոստոսի 16. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  История армян Сингапура и Малайзии

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Արմենիապեդիա |

 |
**Քեմալ Քըլըչդարօղլու** (թուրքերեն՝ Kemal Kılıçdaroğlu, դեկտեմբերի 17, 1948(1948-12-17), Նազըմիյե, Թուրքիա), թուրք քաղաքական գործիչ, 2010 թվականի մայիսից Ազգային հանրապետական կուսակցության առաջնորդը։ Թուրքիայի Ազգային մեծ ժողովի առաջնորդ։

Կենսագրություն
--------------

Քեմալ Քըլըչդարօղլուն ծնվել է 1948 թվականի Թունջելիի մարզի Նազըմիյե գյուղական համայնքում։ 1971 թվականին ավարտել է Գազի համալսարանը։ Այնուհետև վերապատրաստվել է Ֆրանսիայում։ 1983 թվականին ստացել է նշանակում Եկամուտների կառավարման վարչությունում, որտեղ աշխատել է բաժնի ղեկավարից մինչև գլխավոր տնօրենի տեղակալ։

1991 թվականին նշանակվել է ՓՄՁ-ների ֆոնդի գլխավոր տնօրեն։ 1992 թվականին նշանակում է ստացել Թուրքիայի սոցիալական ապահովագրության ֆոնդում, այնուհետ աշխատել է նաև Թուրքիայի աշխատանքի և սոցիալական պաշտպանության նախարարի օգնական։ 1994 թվականին «Ekonomik Trend» ամսագիրը նրան ճանաչել է «տարվա պետական աշխատող»։ 1999 թվականին անցել է թոշակի։

Ղեկավարել է ստվերային տնտեսության դեմ պայքարի խորհուրդը։ Դասավանդել է Հաջջեթեփեյի համալսարանում, զբաղեցրել է «Türkiye İş Bankası»-ի ղեկավար խորհրդի անդամի պաշտոնը։

Թուրքիայի Ազգային մեծ ժողովի 22-րդ գումարման ընտրությունների ժամանակ ընտրվել է խորհրդարանի անդամ Ստամբուլից։ Զբաղեցնելով Ազգային հանրապետական կուսակցությունում կենտրոնական նշանակության պաշտոն վերընտրվել է պատգամավոր 2007 թվականին։

2009 թվականին պայքարել է Ստամբուլի քաղաքապետի պաշտոնի համար՝ հավաքելով ձայների 36,8 %-ը։

Դենիզ Բայկալի հրաժարականից հետո ընտրվել է ԺՀԿ-ի առաջնորդ։ Նրա օգտին քվեարկել են 1250 պատվիրակներից 1246-ը, ինչ ռեկորդային էր ԺՀԿ-ի պատմության մեջ։

Ծանոթագրություններ
------------------

1. ↑
2. 1 2  Munzinger Personen (գերմ.)
3. ↑  "Автобиография на сайте Республиканской народной партии". Արխիվացված է the original 2011 թ․ սեպտեմբերի 21-ին. Retrieved 2021 թ․ մարտի 7. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  FT.com / Europe — Turkish Gandhi chosen to lead opposition
5. ↑  "CHP'de tarihi kurultay". *Habertürk* (in թուրքերեն). 2010 թ․ մայիսի 22.`{{cite news}}`: CS1 սպաս․ չճանաչված լեզու (link)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք  · Թվիթթեր  |
|  |
| Ֆոտո, վիդեո և աուդիո | Ինստագրամ  |
|  |
| Բառարաններ և հանրագիտարաններ | ՏԱՍՍ տեղեկանք |
|  |
| Չափորոշչային վերահսկողություն | GND: 1021412147 · ISNI: 0000000369611283 · LCCN: n98951696 · VIAF: 239283419 · WorldCat VIAF: 239283419 |

 |
Պարող դերվիշները Ստամբուլում
**Դերվիշ** (պարս.՝ درویش — *derviš* — աղքատ, պաուպերիզմ) նույնն է, թե «կալանդար» կամ «կալենդեր» — իսլամական հոգևորականի համակերպ, ասկետա, Սուֆիզմ հետևորդ։ Սուֆիստական- հոգևորական- դերվիշի նախընտրելի անվանում է — **ատան** (թուրքերեն՝ ata — հայր)։

Դերվիշների տեսակները
--------------------

Դերվիշները լինում են թափառող և կացարաններում ապրողներ(«Խանակա»)՝ շեյխի ենթակայության տակ, որոնք համարվում են համայնքի կարգի պահապաններ։ Կացարաններում ապրող դերվիշները հաճախ զբաղվում են շրջմոլիկությամբ՝ սնվելով ողորմության արդյունքում ստացած միջոցների հաշվին։ Սակայն նրանք հաճախակի վերադառնում էին միացյալ աղոթքների համար։

Միջին Ասիայի մի շարք քաղաքներում (օրինակ. Բուխարա, Սամարղանդ և այլն) դերվիշների գոյությունը պահպանելու համար քաղաքային իշխանությունները պետական սեփականություն հանդիսացող միջոցների և մասնավոր նվիրատվությունների հաշվին բացեցին խանականեր։

Դերվիշներին բնորոշ գիծ է մասնավոր սեփականության բացակայությունը։ Դերվիշը չի կարող ասել այնպիսի բառեր, ինչպիսիք են, «*իմ կոշիկը*» կամ էլ «*իմ ինչ- որ բանը*» ։ Նա չի կարող ունենալ որևէ սեփական իր, քանի որ ամեն ինչ պատկանում է Ալլահին։ Եթե անգամ դերվիշը ինչ- որ բանի տեր է դարձել, ապա նա պետք է դա կիսվի ուրիշի հետ։ Եթե դերվիշը չի ապրել աղքատության մեջ, ապա դա նշանակում է, որ նա մինչ այդ ապրել է ճիշտ, հյուրընկալ է եղել, ամեն ինչ կիսել է իր մերձավորների և հավատակիցների հետ։

Շատ հաճախ դերվիշներին դասում հոգևորականների շարքին, սակայն դա վիճելի է, քանի որ նմանությունը զուտ արտաքին է։ Դերվիշները, ի տարբերություն իսլամական հոգևորականների կարող էին ամուսնանալ, ունենալ սեփական տուն, ինչպես նաև ապրել իրենց կյանքով.

Պատկերասրահ
-----------

* 
* 
* 
* 
* 
* 
* 
*

Ծանոթագրություններ
------------------

1. ↑  "Упельсинкина страница/Религии". Արխիվացված է the original 2007 թ․ հոկտեմբերի 12-ին. Retrieved 2016 թ․ փետրվարի 6. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Ataman Hotel — ВЕРТЯЩИЕСЯ ДЕРВИШИ". Արխիվացված է the original 2002 թ․ սեպտեմբերի 21-ին. Retrieved 2016 թ․ փետրվարի 6. `{{cite web}}`: Unknown parameter `|dead-url=` ignored (`|url-status=` suggested) (help)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 365)։*  |
Անվան այլ կիրառումների համար տե՛ս՝ ‎Գայանե Հովհաննիսյան (այլ կիրառումներ)

**Գայանե Հովհաննիսյան** (հունիսի 8, 1953(1953-06-08), Երևան, Հայկական ԽՍՀ, ԽՍՀՄ), հայ երգչուհի։ ՀՀ վաստակավոր արտիստ (2011), Երևանի Շառլ Ազնավուրի անվան քոլեջի դասախոս։

Դաշնակահար Թոմաս Մադաթովի կինն է։

Կենսագրություն
--------------

Գայանե Հովհաննիսյանը ծնվել է 1953 թվականին Երևանում։ 1969 թվականին ավարտել է Երևանի Խաչատուր Աբովյանի անվան թիվ 58 միջնակարգ դպրոցը։ 1969-1974 թվականներին սովորել է Երևանի Խաչատուր Աբովյանի անվան մանկավարժական ինստիտուտի կուլտուրայի ֆակուլտետի էսթետիկայի բաժնում, միաժամանակ երգել է Ակսել Բակունցի ղեկավարած «Սերպանտին» անսամբլում։ 1974-1987 թվականներին եղել է Կոնստանտին Օրբելյանի ղեկավարած Հայաստանի պետական ջազային նվագախմբի մենակատար, նվագախմբի կազմում հանդես եկել Հայաստանում, ԱՄՆ-ում, Ֆրանսիայում, Պորտուգալիայում, Աֆրիկայում, Լեհաստանում, Գերմանիայում, Նիդերլանդներում և այլուր։ 1987-1990 թվականներին աշխատել է Սիրիայում և Լիբանանում։ 1991 թվականին մենահամերգ է ունեցել Լոնդոնի, 1992 թվականին՝ Կիպրոսի և Ժնևի հայկական համայնքներում։ 1994-1995 թվականներին աշխատել է Մարսելում, 1996-2006 թվականներին ամուսնու հետ աշխատել է Վիեննայի Լ. Կնի անվան ազգային կրկեսում՝ որպես երգչուհի։ 2006 թվականին վերադարձել է Երևան։ Դասավանդում է Հայաստանի Երգի պետական թատրոնում։

Մրցանակներ
----------

* «Երիտասարդ ձայներ» հանրապետական երաժշտական մրցույթի 2-րդ մրցանակ, 1972
* Բեռլինի երիտասարդ կատարողների միջազգային երաժշտական փառատոնի դափնեկիր, 1973
* Մոսկվայի «Տաշիր» հայկական երաժշտական մրցանակաբաշխության մրցանակ, 2010
* ՀՀ վաստակավոր արտիստ, 2011

Ծանոթագրություններ
------------------

1. 1 2
2. ↑  Տաղանդավոր երգչուհի Գայանե Հովհաննիսյանը 70 տարեկան է. Տեսանյութ
3. ↑  Baghdasaryan, Aram. "AV Production - Գայանե Հովհաննիսյան". *avproduction.am*. Արխիվացված է the original 2022 թ․ օգոստոսի 11-ին. Retrieved 2017 թ․ մարտի 6. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Գայանե Հովհաննիսյան, «Երևան»
* Бедрос Киркоров и Гаянэ Оганесян "Родина моя"
* Гаяне Оганесян, Верни мне музыку
դրոշ
**Հույն ուղղափառ եկեղեցիներ** (հուն․՝ Ελληνική Ορθόδοξη Εκκλησία), այս եզրով բնորոշվում են Բյուզանդական ավանդույթին պատկանող այն ուղղափառ եկեղեցիների խումբը, որոնք առանձնանում են իրենց լեզվածիսական և որոշ դեպքերում նաև ազգային ընդհանրություններով։

Ընդհանուր բնութագիր
-------------------

Հույն ուղղափառ եկեղեցիներ կամ Հունական ուղղափառություն եզրով աստվածաբանական գրականության մեջ բնորոշվում են բյուզանդական ավանդույթին պատկանող այն ուղղափառ եկեղեցիները, որոնք հիմնականում իրենց ծիսակատարություններում գործածում են հունարեն լեզուն, ինչպես նաև մեծավ մասամբ գործում են հունական միջավայրում։ Վերոնշյալ եզրը կարող է նաև սխալմամբ օգտագործվել Բյուզանդական ավանդույթին պատկանող, բայց ոչ իրենց ծիսակատարություններում հունարեն լեզուն լայնորեն օգտագործող և հունական ազգային միջավայրում գործող մյուս ուղղափառ եկեղեցիներին մատնանշելու համար, ինչպիսիք են Վրաց, Ռուս, Ռումին և այլ ուղղափառ եկեղեցիները։ Այս թյուրիմացությունը ծագում է նրանից, որ այս եկեղեցիները նույնպես բյուզանդական ծիսական և դավանաբանական ավանդության կրողներն են, ինչպես և Հույն ուղղափառ եկեղեցիները, սակայն սրանք գործում են իրենց սեփական ազգային և լեզվական տիրույթներում։

Հույն ուղղափառ եկեղեցիներ
-------------------------

| Եկեղեցի | Իրավասության տարածք | Ծիսակատարության լեզու | Հավատացյալների թվաքանակ |
| --- | --- | --- | --- |
| Կոստանդնուպոլսի տիեզերական պատրիարքություն | Թուրքիա, Հունաստան (մասնակի), Աթոս, Հունական սփյուռք | հունարեն | 5 300 000 |
| Ալեքսանդրիայի և Համայն Աֆրիկայի հույն ուղղափառ եկեղեցի | Աֆրիկա | հունարեն, արաբերեն, անգլերեն, ֆրանսերեն | 6 800 000 |
| Անտիոքի և Համայն Արևելքի հույն ուղղափառ եկեղեցի | Սիրիա, Լիբանան, Իրաք, Իրան, Քուվեյթ, ԱՄԷ, Բահրեյն, Օման, Կատար | հունարեն, արաբերեն, անգլերեն | 2 000 000 |
| Երուսաղեմի հույն ուղղափառ պատրիարքություն | Իսրայել, Հորդանան, Պաղեստին, Սինայի թերակղզի | հունարեն | շուրջ 130 000 |
| Հունաստանի ուղղափառ եկեղեցի | Հունաստան (մասնակի) | հունարեն | 9 246 230 |
| Կիպրոսի ուղղափառ եկեղեցի | Կիպրոս | հունարեն | 700 000 |

Ծանոթագրություններ
------------------

1. ↑  **Woifgang Hage**, Das orientalische Christentum, Stuttgart 2007, S. 69-70.
2. ↑  **Thomas Bremer**, Orthodoxe Kirche, LThK, Bd. 7, Freiburg 1998, S. 1144-1148.
3. ↑  Ecumenical Patriarchate
4. ↑  Greek Orthodox Church of Alexandria
5. ↑  "Greek Orthodox Church of Antioch". Արխիվացված է the original 2018 թ․ հունվարի 26-ին. Retrieved 2016 թ․ հունիսի 11.
6. ↑  "Greek Orthodox Church of Jerusalem". Արխիվացված է the original 2016 թ․ հունիսի 16-ին. Retrieved 2016 թ․ հունիսի 11.
7. ↑  Church of Greece
8. ↑  Church of Cyprus
**Հիսուն ցենտի կուսակցություն** (անգլ.՝ The 50 Cent Party), **Հիսուն ցենտի բանակ** (անգլ.՝ The 50 Cent Army), կամ պարզապես **Ումաոդան** (չինարեն՝ 五毛党), Չինաստանի Ժողովրդական Հանրապետության կառավարության կողմից վարձատրվող կառավարամետ բլոգերների և համացանցային ֆորումների մասնակիցներ, որոոնց հիմնական նպատակն հասարակական կարծիքի մանիպուլյացիան ի օգուտ Չինաստանի Ժողովրդական Հանրապետության կառավարության, Չինաստանի կոմունիստական կուսակցության և պաշտոնական քաղաքականության։

Բանակը ստեղծվել է երկրում համացանցի տարածման սկզբնական փուլում՝ հասարակության լայն զանգվածների կարծիքների մանիպուլյացիայի համար։ Անվանումը ծագում է նրանից, որ, ինչպես հայտնի է, մեկնաբանները ամեն գրառման համար ստանում են 50 ցենտ (չինական յուանով), թեև ոմանք կարծում են, որ դրանք ոչ մի գումար էլ չեն ստանում, իսկ համացանցային ակտիվությունը պայմանավորված է իրենց պաշտոնական կուսակցական պարտականություններից։

50 ցենտանոց բանակի մասնակիցները Չինաստանի կոմունիստական կուսակցությանը վնասող քննարկումները տապալելու համար համապատասխան մեկնաբանություններ կամ հոդվածներ են գրում սոցիալական բազմաթիվ հարթակներում, առաջ են քաշում ՉԺՀ կառավարության շահերը սպասարկող տեսակետներ, հայացքներ, ապատեղեկատվություն են տարածում այդ կառավարության քաղաքական հակառակորդների մասին, քննադատում են կառավարության ընդդիմախոսներին ինչպես երկրի ներսում, այդպես էլ՝ դրսում։ Եզրը կիրառվում է նաև որպես ՉԿԿ-մետ կամ չինական ազգայնական հայացքներ ունեցող անձանց բնութագրող նվաստացուցիչ ավանում։

Տես նաև
-------

* Ստատուսչի
* Կրեմլեբոտ

Ծանոթագրություններ
------------------

1. ↑  Bristow, Michael (2008 թ․ դեկտեմբերի 16). "China's internet 'spin doctors'". *BBC News Online*.
2. ↑  "Internet Spin for Stability Enforcers", Sophie Beach, China Digital Times, 25 May 2010
3. ↑  China employs army of piece-rate ‘netizens’ for online thought control Archived 22 July 2011 at the Wayback Machine.. Tibetan Review. 2 January 2009
4. ↑  Vembu, Venkatesan (2009 թ․ հունվարի 2). "Big Brother 2.0 is here". *Daily News and Analysis*. India. Retrieved 2009 թ․ հունվարի 11.
5. ↑  Cook, Sarah; Shum, Maggie (2011 թ․ հոկտեմբերի 11). "China's growing army of paid internet commentators". Freedom House. Արխիվացված է the original 2011 թ․ հոկտեմբերի 13-ին.
6. ↑  Gallagher, Sean. "Red astroturf: Chinese government makes millions of fake social media posts". *Ars Technica*. Retrieved 2016 թ․ հունիսի 14.
7. ↑  "China's Paid Trolls: Meet the 50-Cent Party". *www.newstatesman.com*. Retrieved 2016 թ․ օգոստոսի 27.
8. ↑  "Chinese trolls write 488 million fake social media posts a year and don't even earn 50 cents for it". *Shanghaiist*. Retrieved 2016 թ․ օգոստոսի 27.
9. ↑  "China Banned The Term '50 Cents' To Stop Discussion Of An Orwellian Propaganda Program". Retrieved 2016 թ․ օգոստոսի 27.
10. ↑  Meet the Chinese Trolls Pumping Out 488 Million Fake Social Media Posts. Foreign Policy. May 19, 2016

|  |
| --- |
| 
  **Չինաստան**   **Համացանց**
 |
**Լեհաստանի դրամահատարան** (լեհ.՝ Mennica Polska), մասնավոր ընկերություն (Mennica Polska S.A.), միակ մարմինն է, որին իրավունք է տրված արտադրելու (հատելու) մետաղադրամներ և ներդրումային ապրանքներ Լեհաստանում։ Այն գտնվում է Վարշավայում։ Լեհաստանի դրամահատարանը բաժնետիրական ընկերություն է, որը գրանցված է Վարշավայի ֆոնդային բորսայում 1998 թվականի ապրիլի 7-ից, ինչն էլ նրան դարձնում է այն միակ դրամահատարանը աշխարհում, որը հրապարակայնորեն գործարքներ է կատարում։

Պատմություն
-----------

1766 թվականի փետրվարի 10-ին Լեհաստանում կատարվեց դրամահատական բարեփոխում, Վարշավայի Բիելանսկա փողոցում կառուցված նոր դրամահատարանը հատում էր ոսկե, արծաթե և պղնձե մետաղադրամներ, ինչպես նաև մեդալներ ու շքանշաններ։

Միջազգային համագործակցություն
-----------------------------

2009 թվականի փետրվարի 5-ին Բեռլինի համաշխարհային դրամական ցուցահանդեսում հայտարարվեց նախադեպային շրջանակներում միջազգային համագործակցության մասին։ Լեհաստանի դրամահատարանը (Mennica Polska) և Մետաղադրամների որակավորման մասնագիտական ծառայությունը (PCGS) Վարշավայում, Լեհաստանի դրամահատարանին կից, հիմնեցին դրամահատարանի նոր հուշադրամների որակավորման և ներկայացման կենտրոն ստեղծելու ծրագիր։ Նոր ծրագիրը կխթանի լեհական և արևելաեվրոպական հավաքորդներին և դիլերներին որակյալ և ժամանակակից համաշխարհային մետաղադրամների ներկայացումը։

Ծանոթագրություններ
------------------

1. 1 2  MedalBook
2. ↑   Archived 2013-11-04 at the Wayback Machine. (Լեհերեն)
3. ↑  "Polish Mint - History - The Foundation". Mint of Poland. Արխիվացված է the original 2006 թ․ հոկտեմբերի 7-ին. Retrieved 2009 թ․ հունվարի 2. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "PCGS Establishes Groundbreaking International Program With Polish Mint". PCGS. Արխիվացված է the original 2011 թ․ հունիսի 14-ին. Retrieved 2019 թ․ փետրվարի 13. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Mint of Poland
Անվան այլ կիրառումների համար տե՛ս՝ Լևենտ (այլ կիրառումներ)

**Լևենտ** (թուրքերեն՝ Levent), Ստամբուլի գործարար կենտրոնը, որը տեղակայված է Ստամբուլի եվրոպական հատվածում։ Գտնվում է Բեշիկթաշ թաղամասի կազմում, որը տեղակայված է Ոսկեղջյուրի հյուսիսային մասում՝ Բոսֆորի արևմտյան ափին։ Լևենտը մրցակցում է հարևանությամբ տեղակայված Մասլակ թաղամասի հետ՝ էլիտար երկնաքերերի կառուցման քանակով։ Լևենտում է գտնվում Ստամբուլի ամենաբարձր երկնաքերը՝ 54 հարկանի «Սապֆիրը», որը ունի 261 մետր բարձրություն, ներառյալ նաև ծայրաձողը։

Լևենտի տեսքը Բոսֆորից, աջում` Դոլմաբահչեն է

Անվան ծագում
------------

Կանիոն շոփինգ կենտրոնը Լևենտում՝ Սապֆիր երկնաքերի ֆոնի վրա
Seabus *նավը Բոսֆորում, երկրորդ պլանում Լևենտ թաղամասն է, ձախից առաջինը ՝ Սապֆիր երկնաքերը*
«Լևենտ» բառը ունի մի քանի նշանակություն։ Լևենտը Թուրքիայում տարածված տղամարդու անուն է։ Բառը առաջացել է *Levend* բառից, որը Օսմանյան կայսրությունում նշանակում էր «ծովային զինվոր», որն էլ իր հերթին առաջացել է *Levantino* (լեվանտացի) բառից, որն էլ իտալերենում նշանակում է «մարդ Լեվանտից» (Արևելյան Միջերկրականից)։ Ջենովացիները և վենետիկցիները, որոնք Ստամբուլում հիմնել էին իրենց գաղութները, թուրք նավագնացներին անվանում էին *Levend*։ Այս բառը թուրքերենում սկսվել է օգտագործվել սկսած 16-րդ դարից։

18-րդ դարում այս անվանումը սկսեց կիրառվել Ստամբուլի արվարձաններում, քանի որ XVIII—XIX դարերում օսմանյան նավատորմի ծովակալ Ջեզաիրլի Գազի Հասան փաշան այնտեղ կառուցեց ռազմածովային ուժերի զորանոցներ։

Մոտակա Իստինյե թաղամասը, որը գտնվում է Բոսֆորի եվրոպական ափին, նույնպես եղել է կարևոր ռազմաստրատեգիական տարածք և այստեղ կառուցվել են մեծ քանակությամբ նավաշինարաններ։ Ռազմական նշանակության մյուս կարևոր օբյեկտները տեղակայված են եղել Ստամբուլի ասիական հատվածում։

Պատկերասրահ
-----------

* Լևենտի համայնպատկերը «Սապֆիր» երկնաքերիցԼևենտի համայնպատկերը «Սապֆիր» երկնաքերից
* Լևենտի Էթիլլեր թաղամասըԼևենտի Էթիլլեր թաղամասը
* Լևենտը մշուշի մեջԼևենտը մշուշի մեջ
* Ստամբուլի ասիական հատվածի համայնպատկերը ԼևենտիցՍտամբուլի ասիական հատվածի համայնպատկերը Լևենտից
* Ստամբուլի մետրոպոլիտենի «Լևենտ» կայարանըՍտամբուլի մետրոպոլիտենի «Լևենտ» կայարանը
* Ստամբուլի մետրոպոլիտենի «Լևենտ» կայարանըՍտամբուլի մետրոպոլիտենի «Լևենտ» կայարանը
* Ստամբուլի մետրոպոլիտենի «Լևենտ» կայարանըՍտամբուլի մետրոպոլիտենի «Լևենտ» կայարանը
* Ստամբուլի մետրոպոլիտենի «Հայրեթեփե» կայարանըՍտամբուլի մետրոպոլիտենի «Հայրեթեփե» կայարանը

Ծանոթագրություններ
------------------

1. ↑  Adrese Dayalı Nüfus Kayıt Sistemi (тур.) — TÜİK.
2. ↑
3. ↑  "Emporis: Levent". Արխիվացված է the original 2007 թ․ մարտի 14-ին. Retrieved 2016 թ․ մայիսի 14. `{{cite web}}`: Unknown parameter `|dead-url=` ignored (`|url-status=` suggested) (help)
4. 1 2  Emporis: Sapphire
**Բողոքի ցույցեր ՀՀ ԱԺ ցրման պահանջով**, բողոքի զանգվածային ցույցեր Երևանում և Հայաստանի այլ բնակավայրերում, որոնք սկիզբ են առել 2018 թվականի հոկտեմբերի 2֊ին Ազգային ժողովի ցրման պահանջով։ ՀՀ վարչապետ Նիկոլ Փաշինյանի հորդորով երեկոյան նրա համակիրները հավաքվեցին Մարշալ Բաղրամյան և Կարեն Դեմիրճյան փողոցներում և շրջափակեցին Ազգային ժողովի շենքը։ Վարչապետի կոչից հետո բողոքի ցույցեր սկսեցին նաև Վանաձորում և Գյումրիում։

Նախապատմություն
---------------

Հոկտեմբերի 2-ին Ազգային ժողովի քննարկմանը ներկայացվեց ՀՀԿ խմբակցության պատգամավորներ Արփինե Հովհաննիսյանի, Վահրամ Բաղդասարյանի և Անդրանիկ Հարությունյանի համահեղինակությամբ մշակված ԱԺ կանոնակարգ օրենքում փոփոխություններ կատարելու մասին օրենքի նախագիծ։ Երեկոյան Ազգային ժողովն արտահերթ նիստ հրավիրեց և ընդունեց նախագիծը, ըստ որի Ազգային ժողովի նիստը կհամարվի ընդհատված, եթե արտաքին ուժերի ազդեցության պատճառով չգումարվի նիստը։

Հանրահավաք Բաղրամյան փողոցում
-----------------------------

Հանրահավաքի ժամանակ Նիկոլ Փաշինյանը հրամանագիր ստորագրեց ԲՀԿ և ՀՅԴ կուսակցությունները ներկայացնող նախարարներին իրենց զբաղեցրած պաշտոններից ազատելու մասին։ Փոխադարձ համաձայնությամբ պաշտոնին կշարունակի մնալ միայն փոխվարչապետ Մհեր Գրիգորյանը։ Նիկոլ Փաշինյանը հայտնեց նաև, որ կառավարության հաջորդ նիստում իրենց զբաղեցրած պաշտոններից կազատվեն նաև այդ կուսակցությունների անդամ մարզպետները։ Նույն պահին ՀՅԴ-ն հայտնեց կառավարությունից իր նախարարներին հետ կանչելու մասին։

Նիկոլ Փաշինյանը հայտարարեց, որ ԲՀԿ և ՀՅԴ նախարարների ազատման հրամանը ուժի մեջ մտնելուց հետո ինքը հրաժարական կտա վարչապետի պաշտոնից։

Պատկերասրահ
-----------

* Ցույց Բաղրամյան փողոցումՑույց Բաղրամյան փողոցում
* Ցույց Բաղրամյան փողոցումՑույց Բաղրամյան փողոցում
* Ցուցարարները ԳԱԱ շենքի դիմացՑուցարարները ԳԱԱ շենքի դիմաց
* Ցուցարարները Բաղրամյան փողոցումՑուցարարները Բաղրամյան փողոցում

Տես նաև
-------

* Թավշյա հեղափոխություն (Հայաստան)

Ծանոթագրություններ
------------------

1. 1 2  "Վանաձորում նույնպես հանրահավաք է ընթանում (լուսանկարներ)".
2. ↑  "Նիկոլ Փաշինյանը եկավ Բաղրամյան. քաղաքացիները նույնպես հավաքվել են Ազգային ժողովի մոտ (ուղիղ)". *news.am*. 20.10.2018.
3. ↑  "Պատգամավորները չեն կարողանում դուրս գալ խորհրդարանի շենքից". *tert.am*. 20:40 • 02.10.18. Արխիվացված է the original 2019 թ․ օգոստոսի 9-ին. Retrieved 2018 թ․ հոկտեմբերի 2.
4. ↑  Հանրահավաքի դուրս եկած գյումրեցիների թիվը վայրկյան առ վայրկյան ավելանում է
5. ↑  "Ուշագրավ նախագիծ Ազգային ժողովում". *168.am*. 02.10.2018.
6. ↑  ԲՀԿ-ն ներկայացնող Մհեր Գրիգորյանը որոշել է մնալ Փաշինյանի կառավարությունում
7. ↑  "ՀՅԴ-ից ու ԲՀԿ-ից նախարարներն ու մարզպետներն աշխատանքից ազատված են. Նիկոլ Փաշինյան". *aysor.am*. 02.10.2018.
8. ↑  "ԲՀԿ-ն և ՀՅԴ-ն ներկայացնող նախարարներն ու մարզպետները կազատվեն աշխատանքից". *hetq.am*. 02.10.2018.
9. ↑  "ՀՅԴ-ն կառավարությունից հետ է կանչում իր նախարարներին". Արխիվացված է the original 2018 թ․ հոկտեմբերի 3-ին. Retrieved 2018 թ․ հոկտեմբերի 2.
10. ↑  ՀՀ վարչապետը հայտնեց հրաժարական տալու մտադրության մասին

Արտաքին հղումներ
----------------

* Reuters-ի անդրադարձը ցույցերին (en)
* «Ազատություն» TV | Ուղիղ միացում | 02.10.2018
**Ամառային XXVIII օլիմպիական խաղերը** (պաշտոնական **XXVIII Օլիմպիական խաղեր**), տեղի են ունեցել Հունաստանի մայրաքաղաք Աթենքում 2004 թ-ի օգոստոսի 13-ից օգոստոսի 29-ը։ Մրցումներին մասնակցեցին 10 625 սպորտսմեններ 201 երկրներից։ Խաղարկվել են 301 կոմպլեկտ մեդալներ 28 սպորտաձևերից։ Օլիմպիական խաղերին այցելել են3 875 479 մարդ։

### Քաղաքի ընտրություն

Աթենքը ընտրվել է Խաղերի անցկացման վայր ՄՕԿ-ի (Միջազգային օլիմպիական կոմիտե) 106-րդ սեսիայի ընթացքում, որը տեղի է ունեցել Լազանյայում 1997 թվականի սեպտեմբերի 5-ին։ Բացի Աթենքից հայտ էին ներկայացրել Հռոմը, Քեյփթաունը, Ստոքհոլմը, Բուենոս Այրեսը, իսկ Սանկտ Պետերբուրգը հանեց նախնական ներկայացված հայտը։

|  |  |  |  |  |  |  |
| --- | --- | --- | --- | --- | --- | --- |
| **Քաղաք** | **Երկիր** | **1-ին ռաունդ** | **2-րդ ռաունդ** | **3-րդ ռաունդ** | **4-րդ ռաունդ** | **5-րդ ռաունդ** |
| Աթենք | {{{2}}}Հունաստան | **32** | — | **38** | **52** | **66** |
| Հռոմ | {{{2}}}Իտալիա | 23 | — | 28 | 35 | 41 |
| Քեյփթաուն | {{{2}}}Հարավային Աֆրիկա | 16 | **62** | 22 | 20 | — |
| Ստոքհոլմ | {{{2}}}Շվեդիա | 20 | — | 19 | — | — |
| Բուենոս Այրես | {{{2}}}Արգենտինա | 16 | 44 | — | — | — |

### Օլիմպիադայի նախապատրաստություններ

2004 թվականի նոյեմբերի 13-ին Հունաստանը հաշվարկեց Օլիպիադայի ծախսերը, որը կազմեց 8,954 մլրդ եվրո (մոտ 11,2 մլրդ դոլար)։ Ծախսերի մեջ ներառված չէին խաղերի համար կառուցված շինությունների, անվտանգության ապահովման ծախսերը, որը կազում էր 1,08 մլրդ եվրո (1,35 մլրդ դոլար)։
NBC Universal հեռուստաընկերությունը վճարել էր ՄՕԿ-ին 793 մլն դոլար ԱՄՆ-ում հեռարձակման իրավունքի համար։ NBC Universal-ի բոլոր հեռուստաալիքներով (NBC, CNBC, MSNBC, Bravo, USA Network & Telemundo) շաբաթվա 7 օրերի ընթացքում 24 ժամյա հեռարարձակում էր իրականացվում։
Վախենալով ահապեկչական գործողություններիվ, Հունաստանը մեծացրեց Օլիմպիական խաղերի անվտանգության համար նախատեսված ծախսերը մինչև 970 մլն եվրո (1,2 մլրդ դոլար)։ Մոտ 70000 ոստիկանության աշխատակիցներ հսկում էին Աթենքը։

### Բացման արարողություն

Օլիմպիադայի բացման արարողությունը տեղի ունեցավ 2004 թվականի օգոստոսի 13-ին։ Արարողության բեմադրիչն էր ռեժիսոր և խորիոգրաֆ Դիմիտրիս Պապաիոնին։
Միջոցառման առաջին մասում դաշտը իրենից ներկայացնում էր մեծ ջրային տարածք` լիճ, որի վրա տեղի էր ունենում թատերականացված ներկայացում։ Երկրորդ մասում ջուրը բաց թողնվեց և սկսվեց մասնակից-երկրների շքերթը, որը ուղեկցվում էր Թիեստոի կենդանի ելույթով։ Երրորդ` պաշտոնական մասում, XXVIII ամառային օլիմպիական խաղերը հայտարարվեցին բացված և բարձրացվեց ՄՕԿ-ի դրոշը։ Չորրորդ` կուլմինացիոն մասում վառվեց Օլիմպիական կրակը և տոնական հրավառություն։

Ծանոթագրություններ
------------------

1. ↑  "Олимпиада 2022 | Prime Sport". Արխիվացված է the original 2012 թ․ սեպտեմբերի 5-ին. Retrieved 2016 թ․ հունիսի 15. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑   NBC Universal rings in Athens profits
**Տան ոգի** (домовой) - սլավոնական առասպելաբանությունում տանն ապրող ոգիներ։ Հին տներում ապրում են բազում տարբեր ոգիներ։ Մեկը հին տերերի ոգիները, մնացածը` մոլորված ոգիներ (հիմնականում անվտանգ)։ Տան ոգին բարի ոգի է։ Նա ժրաջան տեր է, ով օգնում է համերաշխ ընտանիքին։ Երբենմ չարաճճի է, եթե նրան ինչ-որ բան դուր չի գալիս։ Իրար է կապում սիրահարված ձիերի բաշերն ու քանդում նրանցը, ովքեր չեն սիրում։ Տան մնացած ոգիներն ենթարկվում են իրեն։

Սլավոնական առասպելաբանությունում ընդունված էր, որ տան ոգիները ենթարկվել են Յարիլո աստծուն և նրա հորը՝ Վելեսին։ Նրան հաճախ նաև ներկայացնում են տան տիրոջ դեմքով կամ ինչպես փոքր ծերուկ ամբողջությամբ սպիտակ մորթով պատված։ Նա նաև սերտ կապված է տան բարեկեցության հետ։ Ըստ որոշ հավատալիքների տան ոգին կարող էր փոխակերպվել կատվի, շան, կովի երբեմն էլ օձի, մկան կամ գորտի։ Տան ոգի կարող են դառնալ տան անդեմներից յուրաքանչյուրն, ով մահացել է սովորական մահով։ Տան ոգիներին զոհ էին մատուցում գոմում, որտեղ նրանք կարող էին ապրել։

Առաջացում
---------

Տան կառուցումը սուրբ դեր ուներ սլավոնների մշակույթում, քանի որ տուն կառուցելիս մարդը նմանվում է աշխարհն արարող Աստծուն։ Տան կառուցման համար փայտ ընտրելիս երբեք չեն ընտրում ճռռացող ծառը, քանի ըստ նրանց հավատալիքների այդպիսի ծառերում էին ապրում տառապող մարդու հոգին։ Չէին ընտրում նաև փտած կամ չորացած արմատներով ծառերը. նրանցում չկար կենսական ուժ և տան անդամները կսկսեն հիվանդանալ։ Ծառը կտրելով` հեթանոս սլավոնը մեղանչում էր ծառի ոգիների առաջ` նրանց ծառերից դուրս քշելով, իսկ ինքը երկար ժամանակ մաքրագործման ծեսեր էր անում։ Բայց հին սլավոնը մինչև վերջ համոզված չէր, որ հատված ծառերի ոգիները իրենից վրեժ չէին լուծի և իր իսկ ապահովության համար ձիու կամ ցլի գանգ էր թաղում տան դիմաց(շինարարության զոհաբերումներ)։ Հենց այս մահացած կենդանիների հոգիներն էլ հետո դառնում էին տան ոգի։

Ապրելու վայր/բնավորություն/տան անդամների հետ հարաբերություն
-----------------------------------------------------------

Տան ոգին նախընտրում էր ապրել թաքնված` վառարանի տակ:Բնավորությամբ նա պատուհաս էր, շատ բողոքող, բայց և այնպես նա հոգատար էր և բարի։ Մարդիկ փորձում էին նրա հետ լավ հարաբերություններ պահպանել, նրա ընդունում էին որպես պատվավոր հյուր և ըստ հավատալիքների, տան ոգին կզգուշացներ մոտալուտ վտանգի մասին։ Մի տնից մյուսը տեղափոխվելիս` տան անդամները միշտ հրավիրում էին տան ոգուն իրենց հետ։ Տան ոգիները միշտ կապվում են իրենց բնակատեղին և շատ դժվարությամբ։ Ըստ հավատալիքների, նրանք հաճախ հրաժարվում են նոր տուն գնալ և մնում են ապրելու մկների հետ։

Ծանոթագրություններ
------------------

1. ↑  Анастасия, Александрова. "Мифологическая энциклопедия: Славянский пантеон богов: Ярило". *myfhology.info*. Արխիվացված է the original 2017 թ․ ապրիլի 28-ին. Retrieved 2017 թ․ ապրիլի 9.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Մեծ սովետական (1 հրտ.) · Infernal (6e éd.) |

 |
Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)
**Հայոց ցեղասպանության հուշարձան**, հուշարձան Ավստրիայի մայրաքաղաք Վիեննայում, Սուրբ Հռիփսիմե եկեղեցու տարածքում։ Հուշարձանն իրենից ներկայացնում է մետաղյա աբստրակտ կոթող։

Պատմություն
-----------

1975 թվականին ստեղծված Ցեղասպանության հուշարձանի կոմիտեն 1979 թվականին Էջմիածնից բերված խաչքարը (25x35) տեղադրվել է Սուրբ Հռիփսիմե եկեղեցու պատի խորշում, այնուհետև ձեռնարկել է եկեղեցու բակում ցեղասպանությանը նվիրված հուշարձանի կառուցումը։ Հուշարձանը կառուցվել է Ավստրիայի հոգևոր հովվության և Կարպիս Փափազյանի օժանդակությամբ։ Հուշարձանի շինարարությունը սկսվել է 1980 թվականին և ավարտվել 1984 թվականին, հանդիսավոր բացումը տեղի է ունեցել 1984 թվականի ապրիլի 22-ին։

Հուշարձանի պատվանդանին փորագրված են Ավետիս Ահարոնյանի հետևյալ խոսքերը.

|  |  |  |
| --- | --- | --- |
|  | ԱՅՍՔԱՆ ԱՐԻՒՆ ԹԵ ՄՈՌԱՆԱՆ ՄԵՐ ՈՐԴԻՔ,
ԹՈՂ ՈՂՋ ԱՇԽԱՐՀՆ ՀԱՅԻՆ ԿԱՐԴԱՅ ՆԱԽԱՏԻՆՔ...
1915-1985 |  |

Հեղինակ
-------

* Ճարտարապետներ՝ Բերանշ Հարությունյան-Թամասյանց

Պատկերասրահ
-----------

* 
*

Ծանոթագրություններ
------------------

1. ↑  Monument in Vienna, Austria
2. ↑  "1915-1923 թվականների Մեծ Եղեռնի զոհերի հիշատակին նվիրված հուշարձան". Արխիվացված է the original 2016 թ․ հոկտեմբերի 23-ին. Retrieved 2016 թ․ հունվարի 31. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |
| --- | --- |
|  | ***Հայոց ցեղասպանության հուշարձան (Վիեննա)***էջը Վիքիպահեստում |
**Հսկաների սալարկուղի** (իռլանդերեն՝ Clochán an Aifir կամ Clochán na bhFómharach), բնության հուշարձան, որը կազմված է իրար միացված բազալտե մոտ 40.000 սյուներից։ Առաջացել է հրաբուխի ժայթքման արդյունքում։ Գտնվում է Հյուսիսային Իռլանդիայի հյուսիս-արևելքում՝ Բուշմիլզ քաղաքից 3 կմ հյուսիս։ Ճանապարհը, ինչպես նաև Սալարկուղու ծովափ (Causeway Coast) կոչվող մերձափնյա տեղանքը, 1986 թվականին ՅՈՒՆԵՍԿՕ-ի կողմից հռչակվել են Համաշխարհային ժառանգության օբյեկտ, իսկ 1987 թվականին Հյուսիսային Իռլանդիայի բնապահպանության դեպարտամենտի կողմից՝ ազգային արգելավայր։ Սյուների գագաթները նման են ցատկահարթակի, որոնք սկսվում են ժայռի հիմքից և կորչում ծովի տակ։ Սյուների մեծամասնությունը վեցանկյուններ են, չնայած որոշ սյուներ ունեն 4, 5, 7, 8 անկյուն։ Ամենաբարձր սյունն ունի 12 մ բարձրություն։

Հսկաների սալարկուղին պատկանում է ազգային ֆոնդին, որը կազմակերպում է զբոսաշրջիկների այցեր և զբաղվում օբյեկտի պահպանությամբ։ Հսկաների սալարկուղին Հյուսիսային Իռլանդիայի ամենաշատ այցելվող վայրերից է։

Լեգենդ
------

Ավանդազրույցներից մեկում պատմվում է, թե կելտական դիցաբանության հերոս Ֆինան ՄըքՔուվըլը (Ֆին ՄըքՔուլ) մարտահրավեր է ստանում շոտլանդացի հսկա Բենանդոներից։ Ֆինանը Հյուսիսային նեղուցի երկայնքով կառուցում է ճանապարհ, որպեսզի երկու հսկաները կարողանան հանդիպել։ Ավանդազրույցի մի տարբերակում Ֆինը հաղթում է։ Մեկ այլ տարբերակում՝ հասկանալով, որ իր հակառակորդն իրենից զորեղ է, Ֆինը թաքնվում է։ Ֆիննի կինը՝ Օնագը, կերպարանափոխում է ամուսնուն և թաքցնում բարուրի մեջ։ Երբ Բենանդոները տեսնում է «նորածնի» չափը, կարծում է, թե նրա հայրն իսկական հսկա է և արագ փախչում է Շոտլանդիա` իր հետևից ավերելով սալարկուղին, որպեսզի Ֆինը չհասնի իր ետևից։

Ծագման պատմություն
------------------

Մոտ 50-60 միլիոն տարի առաջ՝ պալեոգենի շրջանում, տեղանքում դիտարկվել է հրաբխի ինտենսիվ ժայթքում։ Հալված բազալտը հոսել է ճեղքերով՝ ձևավորելով լավայի հարթակ։ Արագ սառեցման արդյունքում բազալտի ծավալը կրճատվել է (համանման երևույթ դիտարկվում է ցեխի չորացումից)։ Հորիզոնական սեղմումը հանգեցրել է վեցանկյուն սյուների առաջացմանը։

Տես նաև
-------

* Քարերի սիմֆոնիա
* Սատանայի աշտարակ

Ծանոթագրություններ
------------------

1. ↑  Giant’s Causeway — Visitor information — National Trust
2. ↑  "The Giant's Causeway". The Dublin Penny Journal, issue 5 (1832), p.33
3. ↑  "Արխիվացված պատճենը". Արխիվացված է the original 2017 թ․ ապրիլի 11-ին. Retrieved 2016 թ․ հունիսի 17. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Վիքիպահեստում կան նկարներ *Հսկաների ճանապարհ* թեմայով
* Հսկաների ճանապարհի պաշտոնական ուղեցույց

Գրականություն
-------------

* Sequential fragmentation: The origin of columnar quasi-hexagonal patterns
* Deane, C. Douglas. 1983. *The Ulster Countryside.* Century Books. ISBN 0-903152-17-7

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | GeoNames · GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ նորվեգական |
|  |
| Չափորոշչային վերահսկողություն | VIAF: 237490572 · WorldCat VIAF: 237490572 |

 |
Աշխատանքի կազմակերպման համար ՄԱԿ-ի մարմինների համակարգում հաստատված են **պաշտոնական և աշխատանքային լեզուներ**։ Պաշտոնական լեզուներով հրատարակվում է ՄԱԿ-ի բոլոր հիմնական փաստաթղթերը, ներառյալ բանաձևերը։ Աշխատանքային լեզուներով նիստերի հաշվետվությունները հրատարակվում է սղագրական և նրանց արտասանած ճառերը թարգմանվում են բոլոր պաշտոնական լեզվով։

Միավորված Ազգերի Կազմակերպության պաշտոնական լեզուներն են.

* Անգլերեն (Բրիտանական անգլերեն)
* Արաբերեն
* Իսպաներեն
* Չինարեն
* Գերմաներեն
* Ֆրանսերեն

Եթե պատվիրակությունը ցանկանում է հանդես գալ այն լեզվով, որը չի հանդիսանում պաշտոնական, ապա նա պետք է ապահովված լինի բանավոր կամ գրավոր թարգմանությամբ պաշտոնական լեզուներից մեկով։

ՅՈՒՆԵՍԿՕ-ի պաշտոնական լեզուները նույն վեցն են։

ՄԱԿ-ի Միջազգային դատարանի պաշտոնական լեզուներն են անգլերենն ու ֆրանսերենը։

Աշխատանքային լեզուներ
---------------------

ՄԱԿ-ի Քարտուղարության աշխատանքային լեզուներն են անգլերենը և ֆրանսերենը։

Անվտանգության Խորհրդի աշխատանքային լեզուներն են անգլերենը, արաբերենը, իսպաներենը, չինարենը, ռուսերենը և ֆրանսերենը։

Նոր առաջարկված լեզուներ
-----------------------

* Բենգալերեն
* Հինդի
* Պորտուգալերեն
* Թուրքերեն

Ծանոթագրություններ
------------------

1. ↑  "Spelling". United Nations Editorial Manual Online. Արխիվացված է the original 2018 թ․ դեկտեմբերի 24-ին. Retrieved 2015 թ․ հոկտեմբերի 30; "Search Tips". United Nations. Retrieved 2014 թ․ սեպտեմբերի 24. The UN standard is UK English. British spelling is used (i.e. colour, labour, programme). ... Additionally, the United Nations uses the British spelling of English words and Simplified Chinese.
2. ↑  "STATUTE OF THE INTERNATIONAL COURT OF JUSTICE". Արխիվացված է the original 2011 թ․ հունիսի 29-ին. Retrieved 2016 թ․ փետրվարի 18.
3. 1 2  Ծանոթություն Միավորված Ազգերի Կազմակերպության հետ

Արտաքին հղումներ
----------------

* Language Log
* Top UN official stresses need for Internet multilingualism to bridge digital divide
**Ատլիտ** (եբրայերեն՝ עתלית‎), քաղաք Իսրայելում, տեղակայված է Միջերկրական ծովի ափին, Հայֆա քաղաքից 14 կմ հարավ։ Բնակչությունը՝ 10 474 մարդ (2021)։

Բնակչություն
------------

Բնակչությունը ըստ 2008 թվականի դեկտեմբերի 31-ի տվյալների կազմել է 5000 մարդ։

Պատմություն
-----------

Առաջին անգամ այստեղ բնակություն են հաստատել Մ.թ.ա. 8-րդ դարում։ Այստեղ գտնվում էր փյունիկացիների քաղաք-նավահանգիստներից մեկը, որը գոյատևել էր մինչև մ.թ.ա. 6-րդ դարը։

Խաչակիրների արշավանքների ժամանակ այստեղ կառուցվել է «Դե Ստրուա» բերդը։ Ավելի ուշ՝ 1217-1218 թվականներին, այստեղ Շատո դե Պեկերինի խաչակիրները կառուցեցին նոր՝ ավելի մեծ բերդ։ 1250 թվականին Լուի IX Սրբի կինը Սուրբ Երկրում մնալու ժամանակ այդ բերդում որդի է ունենում։

Քաղաքը հիմնադրվել է 1903 թվականին, որպես գյուղատնտեսական բնակավայր։ Անվանումը գալիս է Ատլիտ քաղաքի անվանումից։

Բարաք ճամբարում
Բրիտանական մանդատի թվականներին քաղաքի մոտ կար կալանավորների, ինչպես նաև «ապօրինի ներգաղթյալների» համար նախատեսված ճամբար։ Քաղաքում կար նաև բանտ։ 1945 թվականին Պալմախում կազմակերպվեց կալանավորների փախուստը։ Պալմախի ազատ արձակված բանտարկյալներին զինյալները նախ մեքենաներով տարան, հետո նրանց հետ բարձրացան Կարմել լեռը, որտեղ բանտարկյալները թաքնվում էին Յագուրի կիբուցների բնակիչների տներում, ինչպես նաև Բեյթ Օրենում։ Այս իրադարձության հիշատակաի համար բանաստեղծ Յորամ Տախարլևը և կոմպոզիտոր Լևի Շաարը գրել են «ՍՋրհորից ստվեր և ջուր» երգը (եբրայերեն՝ צל ומי באר‎):

Ներկայումս նախկին ճամբարի տարածքում գտնվում է «Ալիա Բեթ»-ի թանգարանը։

Տեսարժան վայրեր
---------------

Բերդի ավերակները
Քաղաքի բերդը կառուցվել է խաչակիրների կողմից։ Գտնվում է Հայֆա քաղաքից 16 կմ հարավ, թերակղզու վրա, Միջերկրական ծովից ակնառու հեռավորության վրա։ Այսօրվա դրությամբ, այդ տարածքը համարվում է ռազմական գոտի, այցելուները կարող են դիտարկել այն միայն հեռվից։

Արգելավայրեր
------------

Բնակավայրից հյուսիս-արևելք կա երեք արգելավայր.

* «Խոֆ-Ատլիտ»
* «Յամմիտ-Ատլիտ»
* «Մացար-Ատլիտ»

Քույր քաղաքներ
--------------

* Իտալիա Նարդո, Իտալիա

Ծանոթագրություններ
------------------

1. ↑   — ICBS.
2. ↑  Բնակավայրերը, որոնք ըստ 2008 թվականի դեկտեմբերի 31-ի տվյալների կազմում է 2000-ից ավել մարդ(անգլ.)
3. ↑  Рассказ Йорама Тахарлева о побеге из Атлита и стихи песни Archived 2013-10-10 at the Wayback Machine. (եբրայերեն)
4. 1 2  "Побег из Атлита, Лев РОЖАНСКИЙ, 2.11.2010". Արխիվացված է the original 2016 թ․ մարտի 4-ին. Retrieved 2016 թ․ փետրվարի 7.
5. ↑  песня «Тень и вода из колодца», (եբրայերեն)
6. ↑   *Ատլիտ*՝ հոդվածը Հրեական էլեկտրոնային հանրագիտարանում
7. ↑  "Ատլիտի ճամբարը". Արխիվացված է the original 2014 թ․ ապրիլի 17-ին. Retrieved 2016 թ․ փետրվարի 7.

Արտաքին հղումներ
----------------

* Բարի գալուստ Ատլիտ
* Survey of Western Palestine, Map 5: IAA,


|  |  |
| --- | --- |
|  | ***Ատլիտ***էջը Վիքիպահեստում |



|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Համառոտ հրեական |
|  |
| Չափորոշչային վերահսկողություն | LCCN: n88282263 · VIAF: 147861908 · WorldCat VIAF: 147861908 |

 |
**L’Officiel** (lɔfisjɛl), ֆրանսիական ամսագիր նորաձևության մասին։ Հրատարակվում է Փարիզում 1921 թվականից, կողմնորոշված է բարձր եկամտով, 25-49 տարեկան, կրթված կանանց համար։ 2006 թվականին այն ուներ 101 179 օրնակ տիրաժ։ Նաև թողարկվում է տղամարդկանց համար և 11 օտար երկրներում։ Ամսագրի լրիվ անունը՝ «L’Officiel de la couture et de la mode de Paris»:

Պատմություն
-----------

L’Officiel-ը առաջին անգամ հրատարակել է Անդրե Կաստանյեն 1921 թվականին։ 1932 թվականին որպես գեղարվեստի ղեկավար ամսագրին միացավ Ժորժ Ժալուն։ Դրանից հետո շուտով L’Officiel-ը Ժողովրդին տվեց այնպիսի դիզայներներ, ինչպիսիք են Պիեր Բալմաինը, Քրիստոբալ Բալենսիագան, Քրիստիան Դիորը և Իվ Սեն Լորենը։ Ամսագիրը դարձավ «նորաձևության և բարձր հասարակության հանրագիտարան»։
Հետո Ժալուն դարձավ ամսագրի գլխավոր տնօրենը և վերջնական արդյունքում գնեց ամսագիրը։ 1986 թվականին նա փոխանցեց L’Officiel-ը իր 3 երեխաներին։ Լորանը դարձավ Editions Jalou-ի տնօրենը, Մարի-Ժոզեն ստացավ խմբագրման նյութերի ղեկավարումը, իսկ Մաքսիմը դարձավ հրապարակման պատասխանատուն։ Լորանի մահից հետո 2003 թվականին ընկերության նախագահը դարձավ Մարի-Ժոզե Սասկինդ-Ժալուն։ Վերջին տարիներին հրատաակչությունը սկսեց ավելի երիտասարդ և էներգետիկ մոտենալ նորաձևությանը։

Ուրիշ հրատարակումներ
--------------------

1996 թվականից սկսած L’Officiel-ը սկսեց լիցենզավորել իր բրենդը Ֆրանսիայից դուրս։ L’Officiel-ը հրատարակվում է Ճապոնիայում, Հնդկաստանում, Չինաստանում, Արաբական Միացյալ Էմիրություններում, Բրազիլիայում, Հունաստանում, Լիտվիայում, Լիտվայում, Նիդեռլանդներում, Ուկրաինայում, Սերբիայում, Միջին Ասիայում, Թուրքիայում, Իտալիայում, Ռուսաստանում։ 1998 թվականից մինչև 2010 թվականը ամսագրի ռուսական տարբերակի գլխավոր խմբագրի տեղը զբաղեցրեց Էվելինա Խրոմչենկոն։ 2014 թվականի դեկտեմբերին ռուսական L’Officiel-ի գլխավոր խմբագիրը դարձավ Քսենիա Սոբչակը։ Փարիզում հրատարակվում է նաև տղամարդկանց համար՝ L’Officiel Hommes անվան տակ։

Ծանոթագրություններ
------------------

1. ↑  The ISSN portal — Paris: ISSN International Centre, 2005. — ISSN 0030-0403
2. ↑  «Lifestyle Mag L’Officiel to be Published in Latvia from Sept». Baltic News Service (March 10, 2008). (Via LexisNexis.)
3. ↑  Corine Moriou. «Le groupe édite L’Officiel, Jalouse, L’Optimum, etc.; Jalou, les magazines qui font des jaloux». *L’Entreprise* (September 1, 2006), p. 54.
4. ↑  "Ксения Собчак стала главным редактором журнала L'Officiel Россия". Արխիվացված է the original 2015 թ․ մարտի 11-ին. Retrieved 2016 թ․ օգոստոսի 3. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Ամսագրի կայքը Archived 2016-08-07 at the Wayback Machine. (ֆր.)
**Մհեր Դավթի Սեդրակյան** (հունիսի 8, 1951(1951-06-08), Երևան, Հայկական ԽՍՀ, ԽՍՀՄ), Հայաստանի Հանրապետության Ազգային ժողովի նախկին պատգամավոր։

Կենսագրություն
--------------

Մհեր Սեդրակյանը ծնվել է 1951 թվականի հունիսի 8-ին Երևանում։ 1973 թվականին ավարտել է Տնտեսական գիտելիքների երկամյա հասարակական համալսարանի ընդհանուր տնտեսագիտական ֆակուլտետը, 1975 թվականին՝ Ֆիզիկական կուլտուրայի հայկական պետական ինստիտուտը, իսկ 1997 թվականին ավարտել է «Վարդանանց» համալսարանը։ Ստացել է ըմբշամարտի մարզչի, ֆիզիկական դաստիարակության դասատուի և իրավաբանի որակավորումը։ 1975-1981, 1986-1988 թվականներին աշխատել է Երևանի մոդելային կոշիկի ֆաբրիկայում, իսկ 1981-1983 թվականներիին` «Մասիս» արտադրական միավորման մոդելային կոշիկի ֆաբրիկայում։ 1988-1989 թվականներին Երևանի հրուշակեղենի-մակարոնի կոմբինատում եղել է գլխավոր մասնագետ։ 1989-1995 թվականներին աշխատել է «Դավիթ-84» կոոպերատիվում։ 1999 թվականին ընտրվել, 2002 և 2005 թվականներին վերընտրվել է Երևանի Էրեբունի համայնքի ղեկավար։ 1995-1999 թվականներին եղել է Ազգային ժողովի պատգամավոր (թիվ 15 ընտրատարածք)։ Եղել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ Եղել է Ազգային Ժողովի «Բարեփոխումներ» պատգամավորական խմբի անդամ։ Ոչ մի կուսակցության չի պատկանում։

2012 թվականի մայիսի 6-ին ընտրվել է Ազգային Ժողովի պատգամավոր է ընտրվել թիվ 13 ընտրատարածքից։

Անձնական կյանք
--------------

Ամուսնացած է, ունի երեք զավակ։ Որդին՝ Դավիթ Սեդրակյանը եղել է քաղաքական գործիչ։

Պարգևներ
--------

1996 թվականին պարգևատրվել է «Մայրական երախտագիտություն» (ԼՂՀ), 2004 թվականին պարգևատրվել է ՀՀ ՊՆ «Անդրանիկ Օզանյան», 2006 թվականին «Անանիա Շիրակացի», 2012 թվականին «Ազատագրում» ՀԿ կողմից` «Հաղթանակ», 2012 թվականին ռուսական «Հայրենիքի պաշտպան» մեդալներով։ 2008 թվականին արժանացել է «Լավ աշխատող համայնքի ղեկավար» ոսկե մեդալին։

Ծանոթագրություններ
------------------

1. ↑  "Седракян Мгер Давидович — Энциклопедия фонда «Хайазг»". *ru.hayazg.info*. Retrieved 2021 թ․ հունվարի 11.
2. ↑  "Мгер Давидович Седракян - ԱԺՄՀ". *www.nasc.studio-one.am*. Retrieved 2021 թ․ հունվարի 11.(չաշխատող հղում)
3. ↑  "National Assembly of Armenia | Official Web Site | parliament.am". *www.parliament.am*. Retrieved 2021 թ․ հունվարի 11.
4. ↑  "Մհեր Դավթի Սեդրակյան - ԱԺՄՀ". *www.nasc.studio-one.am*. Retrieved 2021 թ․ հունվարի 11.(չաշխատող հղում)
5. ↑  "Седракян, Мгер Давидович — Википедия. Что такое Седракян, Мгер Давидович". *wiki.moda*. Արխիվացված է the original 2021 թ․ հունվարի 13-ին. Retrieved 2021 թ․ հունվարի 11. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "National Assembly of Armenia | Official Web Site | parliament.am". *www.parliament.am*. Retrieved 2021 թ․ հունվարի 11.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով · Հայաստանի Ազգային ժողով |
|  |
| Բառարաններ և հանրագիտարաններ | Արմենիապեդիա |

 |